stanford-oval/wikipedia huggingface dataset:
קנה מצוי
אזכורי הקנה במקורות היהודים > אזכורי הקנה בספרות חז"ל > שימושי הקנה בספרות חז"ל

הכנת מחצלות – "מחצלת שעשה לה קנים לאורכה, טהורה; וחכמים אומרין, עד שיעשם כמין כי. עשאם לרוחבה--אם אין בין קנה לחברו ארבעה טפחים, טהורה". "מחצלת הקנים ושל חלף, טהורה". מטבע הדברים, התרכזה תעשיית המחצלות באזורי הביצות, הספרות התלמודית מזכירה את "מחצלות אושה", משמע היו קנים בשפע באזור עין אפק.
גדרות בין שדות או בין בתים – "מחיצת הקנים--אם אין בין קנה לחברו שלושה טפחים כדי שייכנס הגדי, הרי זו כמחיצה".
קנה מידה – "נפל לבור ועלה, מדדו בקנה".
מכל למים – "וקנה של עני שיש בו בית קיבול מים".
הרחקת קני צרעות – "התיז את הצרעה בקנה".
כלי עבודה לשוחט – "השוחט במגל יד, בצור, ובקנה--שחיטתו כשרה".
כלי כתיבה – ביוונית היה קרוי הקנה המצוי kalamos (משם עשה דרכו ללטינית Calamus), מכאן המקור למילה קולמוס (עט). "קנה, כדי לעשות קולמוס".
כוורת לדבורים – "וכוורת הקש, וכוורת הקנים".
חומר לבנייה – בעיקר לצורכי קירוי גגות. "זה שהוא בונה צריך שישה דברים : מים ועפר ועצים ואבנים וקנים וברזל. ואם תאמר עשיר הוא ואינו צריך לקנים הרי הוא צריך לקני המדה".
כלי נגינה – החליל של בית המקדש היה עשוי קנה: "חליל שבמקדש של קנה היה ומימות משה היה פעם אחת צפוהו זהב ולא היה קולו ערב כמות שהיה נטלו צפויו וחזר קולו להיות ערב לכמות שהיה".
הערה: גם באנגלית נגזר שמו של החלק הרוטט בכלי הנשיפה מן הקנה (Reed). פיסה של קנה משמשת כפייה של כלי נגינה נוספים כקלרינט ואבוב.
את הקנה הנדרש למטרות הנ"ל גידלו במשק חקלאי. עניים, חסרי פרנסה היו נוהגים לצאת למקווי הים לקצוץ (לקטול) קנים ומכאן מקור הביטוי "קטלא קניא" (קוטל קנים). יש בספרות התלמודית עדויות לעבודתם של קוטלי הקנים, לדוגמה המנהג להצית אש באגם לאחר הקטיל: "המצית את האור בחישת קנים".
אזכורי הקנה במקורות היהודים > ביטויים ומטבעות לשון

השפה העברית עשירה בביטויים שמקורם מן המקרא ומן מהספרות התלמודית הכוללים את המילה קנה:
משענת קנה רצוץ – קנה סדוק הנשבר בקלות, משל לאדם או גוף שלא ניתן לסמוך על הבטחותיו.
קנה מידה – יחס הגדלים בין דגם למציאות או אף אמצעי להשוואה ושיפוט.
קוטל קנים – ביטוי מזלזל שמשמעו אדם חסר ערך.
דחה בקנה – מתחמק מעזרה בסיוע תירוץ קלוש.
הושיט קנה – הושיט סיוע.
נעץ קנה במקום – מי שמתבסס במקום מסוים.
עלו בקנה אחד – אנשים המשלימים זה את זה.
רך כקנה – אדם ותרן.
הקדים קנה לושט – אדם שבלע מזון בצורה לא טובה. קנה הנשימה מזכיר בצורתו את גבעול הקנה.
שימושים נוספים ומנהגים

בנוסף לכל השימושים בקנה מתקופת המקרא והתלמוד שהוזכרו לעיל, נעשו בקנה בארץ ישראל ובמזרח התיכון שימושים נוספים כגון: ייצור חצים, שזירת חבלים והכנת מטאטאים עדינים מהתפרחת הצעירה.
מנהגים הקשורים לקנה:
הקנה התקדש בנצרות בשל תיאור השפלת ישו לפני צליבתו: "וַיְשָׂרֲגוּ קֹצִים וַיַּעֲשׂוֹּ עֲטֶרֶת וַיָּשִׂימוּ עַל־רֹאשׁוֹ וְקָנֶה בִּימִינוֹ וַיִּכְרְעוּ לְפָנָיו וַיִּתְלוֹצֲצוּ בוֹ לֵאמֹר שָׁלוֹם לְךָ מֶלֶךְ הַיְּהוּדִים. וַיָּרֹקּוּ בּוֹ וַיִּקְחוּ אֶת־הַקָּנֶה וַיַּכֻּהוּ עַל־רֹאשׁוֹ".
אצל הרומאים היה מנהג לרפא זרוע או רגל של ילד שנשברו על ידי חבישה של פצלות של קנה על השבר, אמירת מילות כישוף והעברת שלושה קנים על פיו של הילד והשלכתם לזרם.
ערביי ארץ ישראל נהגו לשלוף את קנה השורש של הקנה ולאכול את ליבתו לאחר בישולו או צלייתו. בעיראק נוהגים עד היום להכין מהשורשים מאכל המעורב בסוכר והמכונה קורייט.
הערות שוליים

↑  קנה מצוי באתר הרשימה האדומה של IUCN
↑  ראו למשל במשפט: "נושא קנה סוף אלי מן הבקעה", בשיר  האיש מן הבקעה
↑  ספר ישעיהו, פרק י"ט, פסוק ו'
↑  ספר איוב, פרק מ', פסוק כ"א
↑  ספר תהילים, פרק ס"ח, פסוק ל"א
↑  ספר מלכים א', פרק י"ד, פסוק ט"ו
↑  ספר יחזקאל, פרק כ"ט, פסוקים ו'–ז'
↑  ספר ישעיהו, פרק ל"ו, פסוק ו' וכן ספר מלכים ב', פרק י"ח, פסוק כ"א
↑  ספר בראשית, פרק מ"א, פסוק ה'
↑  ספר איוב, פרק ל"א, פסוק כ"ב
↑  ספר שמות, פרק ל"ז, פסוקים י"ז–י"ח
↑  ספר ישעיהו, פרק מ"ו, פסוק ו'
↑  ספר יחזקאל, פרק מ', פסוק ה'
↑  תוספתא מסכת שביעית ז', ט'
↑  משנה, מסכת מנחות, פרק י"א, משנה ו'.
↑  תלמוד בבלי, מסכת תענית, דף כ', עמוד א'.
1 2  משנה, מסכת כלים, פרק י"ז, משנה י"ז.
↑  פסיקתא פ"ז, ע"א
↑  משנה, מסכת כלים, פרק כ', משנה ז'.
↑  משנה, מסכת כלאים, פרק ד', משנה ד'.
1 2  משנה, מסכת עבודה זרה, פרק ד', משנה י'.
↑  משנה, מסכת כלים, פרק י"ז, משנה ט"ז.
↑  משנה, מסכת חולין, פרק א', משנה ב'.
↑  משנה, מסכת שבת, פרק ח', משנה ה'.
↑  משנה, מסכת אהלות, פרק ח', משנה א'.
↑  בראשית רבה, פרשה פ"א.
↑  תוספתא, מסכת ערכין פ"ב, ג'
↑  תלמוד ירושלמי, מסכת שבת,  פרק ז', הלכה ב'.
↑  הבשורה על-פי מתי, כ"ז 29–30
| --- | --- |
בקרת זהויות :  NLI: 987007545897205171  BnF: cb14425195t (data)  GND: 4179622-6  LCCN: sh85101434 
חוף עם קנים באסטוניה
פרח הקנה באגם ירוחם
קבוצת קנים. אנגליה
קנים בזריחה
קנים מנוצים ליד אגם באוסטריה
היפה והחנון

| --- | --- |

סמליל התוכנית
 סוגה:  תוכנית מציאות
 מנחים:  פיני טבגר (עונה 1-3) מיכאל הנגבי (עונה 4)
 זוכים:  עונה 1: רוקסן פלדמן ונמרוד רייס עונה 2: ליטל סמדג'ה ואלכסיי מורוזוב עונה 3: דלית זריהן ושחר באומל עונה 4: קארין ביטון ואלעד אביטל
 פרסים:  200,000 ש"ח לזוג המנצח
 ארץ מקור:  ארצות הברית ארצות הברית
 מספר עונות:  4
 מספר פרקים:  48 
 הפקה
 אורך פרק:  90 דקות (כולל פרסומות)
 שידור
 רשת שידור:  ערוץ עשר 
 רשת שידור בישראל:  ערוץ 10
 תקופת שידור מקורית:  23 ביולי 2008 – 7 באפריל 2014
 קישורים חיצוניים
 beautygeek.nana10.co.il
 דף התוכנית ב-IMDb
 
היפה והחנון היא תוכנית מציאות ישראלית שהופקה על ידי חברת ההפקה "אבוט-המאירי" עבור ערוץ 10 ומבוססת על התוכנית האמריקאית "Beauty and the Geek", שהופקה על ידי אשטון קוצ'ר.
העונה הראשונה צולמה במלון אורכידאה באילת ועלתה לשידור ביולי 2008. העונה השנייה צולמה בווילה בכרמי יוסף ועלתה לשידור בנובמבר 2010. העונה השלישית צולמה בווילה בקיסריה ועלתה לשידור במאי 2012. העונה הרביעית צולמה בבניין "מצודת ירושלים" שבירושלים ועלתה לשידור בדצמבר 2013.
את שיר הנושא של התוכנית "שני עולמות" שרו רמי קליינשטיין ולינור אברג'יל.
הפורמט

התוכנית מבוססת על הפורמט האמריקאי של התוכנית "Beauty and the Geek" (שרצה בארצות הברית בשנים 2005–2008), בו מפגישים בין חבורת גברים חנונים בעלי אינטליגנציה גבוהה וכישורים חברתיים נמוכים, לבין חבורת נשים יפות בעלות כישורים חברתיים גבוהים וחסרות ידע כללי בתחומים בסיסיים. בפרק הראשון המשתתפים מחולקים לזוגות (גבר ואישה). בכל פרק, הזוגות מתחרים זה בזה בשלל משימות: במרבית המקרים משימות הנשים דורשות שינון של חומר ולמידה, משימות הגברים דורשות שימוש בכישורים חברתיים, ומקצת המשימות דורשות שימוש בעבודת צוות של בני הזוג. במהלך התוכנית מנסים בני הזוג לשפר זה את יכולותיו של זה בתחומים בהם הם חלשים.
הפורמט > תהליך ההדחה

מדי פרק, שני זוגות שניצחו במשימות (ולעיתים זוג אחד שניצח בשתיהן) נדרשים לבחור בשני זוגות אשר יועמדו להדחה (פעם אחת במהלך התוכנית הועמדו שלושה זוגות להדחה). זוגות אלו יישלחו ל"חדר הניפוי", שם בני הזוג (גברים לחוד ונשים לחוד) עונים על חידון טריוויה. השאלות מבוססות על חומר לימוד שהמתמודדים קיבלו קודם לכן. הזוג שקיבל את מספר הנקודות הגבוה ביותר ניצל מההדחה וחוזר למשחק, בעוד הזוג הנוסף שעלה ל"חדר הניפוי" מודח.
התפתחויות עלילתיות

התוכנית נבנית על הבלטת הניגוד, כביכול, בין נשים לא רהוטות (חלקן כאלו שהשפה העברית אינה שפת אם שלהן) וחסרות ידע כללי בסיסי ובין גברים חסרי כישורים חברתיים, העונים לסטריאוטיפים המיוחסים בדרך כלל לאינטלקטואלים, כגון עיסוק במחשבים, מדע בדיוני, לימודים באוניברסיטה והרכבת משקפיים. ניגוד זה מודגש, לעיתים תוך לעג למתמודדים, מתחילת התוכנית. מחד, מוצגים המתמודדים הגברים בצורה סטריאוטיפית, באמצעות כתוביות שמוצמדים לשמם "מעולם לא נישק בחורה", או "פריק של משחקי מחשב", ומאידך, מודגשת עילגותן ובורותן של הבנות, אם באמצעות תרגום דבריהן בכתוביות, שמדגישות את השגיאות הלשוניות שנפלו בדבריהן, ואם באמצעות שידור חוזר ונשנה של רגעים מביכים, כגון חוסר יכולת של אחת הבנות להציב שמות מקומות גאוגרפיים על מפה אילמת של מדינת ישראל, או מתמודדת אחרת שאינה מכירה את חבר הכנסת צחי הנגבי ולא יודעת לבטא את שמו. גם הבנות מוצגות באמצעות כתוביות שהוצמדו לשמן בנוסח "שואפת להיות דוגמנית" או "מדגמנת מדי פעם".
במהלך התוכנית עוברים המתמודדים "שינוי". ה"שינוי" שעוברת הנשים כולל לימוד של חומרים בתחומים שבדרך-כלל עד אז לא היו מעניינן, וכן שינוי בגישה וביחס שלהן אל ה"חנונים", כשמודגש כי קודם להשתתפות בתוכנית לא היו אלו שמות לב אליהם. ה"חנונים" עוברים "מייקאובר" שמתבטא בתסרוקת, לעיתים בגילוח זקן או שפם שנראו מוזרים או שלא במקומם, ובמעבר ללבוש אופנתי. המשימות שעוברים המתמודדים הן חלק מתהליך ה"שינוי". כך, למשל, נדרשים הגברים לבקש מנשים זרות ברחוב את מספר הטלפון שלהן או לפתח שיחות עם בנות על שפת הים. במשימות על הבנים להוכיח, בין היתר, כי רכשו ביטחון עצמי, כי צורתם החיצונית מאפשרת להם עתה קיום יחסים בינאישיים, וכי הפכו מושכים למין השני. הנשים נבחנות על נושאים שונים הקשורים בידע כללי ובאקטואליה, באופנים שונים. בעונה הראשונה למשל, הן נדרשו, בין היתר, לקריין מהדורת חדשות, לראיין אורחים באולפן טלוויזיה או להציג יכולות עזרה ראשונה לטובעים בים.
עונה ראשונה (2008)

בין המתמודדים נוצרו קשרי רעות ואחווה, וכן נרקמו ביניהם תככים ומזימות כמקובל בסוגת הריאליטי. בין המתמודדים נמרוד רייס ורוקסן פלדמן נרקם רומן של ממש, שהובא בפני הצופים על כל פרטיו ודקדוקיו, לרבות נשיקות במקומות פומביים, והתגפפות בחדר המשותף להם, בו, כנהוג בתוכניות מציאות, פעלה המצלמה ללא הרף. רומן זה זכה לסיקור נרחב באמצעי התקשורת, לקראת תוכנית הגמר.
תוכנית הסיום שודרה ביום שבת, 1 בנובמבר 2008, ממתחם "רידינג 3". זהות הזוג הזוכה הוכרעה על ידי קהל הצופים, בהצבעה באתר האינטרנט של הערוץ ובאמצעות שליחת מסרונים, בדומה לאופן בחירת הזוכה בעונה הרביעית של הגרסה האמריקאית (בשאר העונות האמריקאיות היו שיטות שונות לבחירת הזוכה). לשלב הגמר עלו שלושה זוגות, אך השופטים במשימות הגמר (רבקה מיכאלי, יוסי סיאס, דידי הררי, אבי ביטר, פנינה רוזנבלום, ניצן הורוביץ ואורנה דץ) הדיחו את המתמודדים גאל אלקסלסי ושחר גולדפינגר. בין שני הזוגות שנותרו, רעות מלכין ואיציק קסאפו ומולם רוקסן פלדמן ונמרוד רייס, הכריעו הצופים באמצעות מסרונים, כאשר משקל מסוים ניתן לעמדתם של יתר המשתתפים בתוכנית, שיכלו להעניק "אלף קולות" לזוג. רוב המתמודדים בחרו להעניק את קולם לנמרוד ורוקסן, וכך גם שולחי המסרונים. כתוצאה מכך הוכרזו נמרוד רייס ורוקסן פלדמן כזוכים, וזכו בפרס בסך 200,000 ש"ח.
עונה ראשונה (2008) > משתתפי העונה הראשונה

| יפה | חנון | הדחה |
| --- | --- | --- |
| רוקסן פלדמן | נמרוד רייס | זוכי העונה הראשונה |
| רעות מלכין | איציק קסאפו | מקום שני |
| גאל אלקסלסי | שחר גולדפינגר | מקום שלישי |
| מלאני קורמן | טל רוזן | הדחה שמינית |
| דניאל רוט | יואב אקסן | הדחה שביעית |
| טל גרוסמן | טל וייס | הדחה שישית |
| אולה גלזמן | ניר חן | הדחה רביעית |
| לירון שורק | אדם פרחי | הדחה שנייה/שלישית |
| לירן אזואלוס | איליה קונסטנטינוב | הדחה שנייה/שלישית |
| מלאני קורמן | איתי חזן | פרשו |
| ליסה מל | עז תלם | הדחה ראשונה |
| קייסי | טל רוזן | הודחו לאחר שאף אחד מהזוגות לא רצו לפרוש ולטוס לחופשה בפריז כדי שקייסי וטל יכנסו למשחק |
הזוג רעות מלכין ואיציק קסאפו הודחו בהדחה החמישית וחזרו בגלגל הצלה מיוחד שהתרחש לאחר ההדחה השביעית
החנון טל רוזן החליף את איתי חזן לאחר שפרש מן התכנית
הזוג גאל אלקסלסי ושחר גולדפינגר הודחו בהדחה התשיעית, אך לרוקסן ונמרוד הייתה אפשרות להעלות אותם לשלב הגמר או להדיח אותם סופית מהמשחק. רוקסן ונמרוד בחרו להעלות את גאל ושחר לשלב הגמר ולבטל את ההדחה.
עונה ראשונה (2008) > טבלת הדחות

| הזוג | פרק 1 | פרק 2 | פרק 3 | פרק 4 | פרק 5 | פרק 6 | פרק 7 | פרק 8 | פרק 9 | פרק 10 | פרק 11 | פרק 12 | פרק 13 (חצי הגמר) | פרק 14 (הגמר) |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| רוקסן ונמרוד | ללא הדחה | מועמדים להדחה | ללא הדחה | ללא הדחה | ללא הדחה | ללא הדחה | מועמדים להדחה | מועמדים להדחה | ללא הדחה | ללא הדחה | ללא הדחה | מועמדים להדחה | ללא הדחה | מקום ראשון |  |
| רעות ואיציק | ללא הדחה | ללא הדחה | ללא הדחה | מועמדים להדחה | ללא הדחה | מועמדים להדחה | הודחו (פרק 6) | הודחו (פרק 6) | הודחו (פרק 6) | חזרו לתוכנית | ללא הדחה | ללא הדחה | מועמדים להדחה | מקום שני |  |
| גאל ושחר | ללא הדחה | רוקסן ונמרוד | ללא הדחה | לירן ואיליה | ללא הדחה | ללא הדחה | מועמדים להדחה | ללא הדחה | ללא הדחה | ללא הדחה | ללא הדחה | ללא הדחה | מועמדים להדחה | מקום שלישי |  |
| מלאני וטל | טרם היו יחד | טרם היו יחד | טרם היו יחד | ללא הדחה | אולה וניר דניאל ויואב | מועמדים להדחה | טל וטל | ללא הדחה | ללא הדחה | ללא הדחה | ללא הדחה | מועמדים להדחה | הודחו (פרק 12) | הודחו (פרק 12) |  |
| דניאל ויואב | ללא הדחה | ללא הדחה | ללא הדחה | ללא הדחה | מועמדים להדחה | מלאני וטל רעות ואיציק | טל וטל | מועמדים להדחה | הודחו (פרק 8) | הודחו (פרק 8) | הודחו (פרק 8) | הודחו (פרק 8) | הודחו (פרק 8) | הודחו (פרק 8) | הודחו (פרק 8) |
| טל וטל | ללא הדחה | ללא הדחה | ללא הדחה | ללא הדחה | ללא הדחה | ללא הדחה | מועמדים להדחה | הודחו (פרק 7) | הודחו (פרק 7) | הודחו (פרק 7) | הודחו (פרק 7) | הודחו (פרק 7) | הודחו (פרק 7) | הודחו (פרק 7) | הודחו (פרק 7) |
| אולה וניר | ללא הדחה | ליסה ועז | ללא הדחה | רעות ואיציק | מועמדים להדחה | הודחו (פרק 5) | הודחו (פרק 5) | הודחו (פרק 5) | הודחו (פרק 5) | הודחו (פרק 5) | הודחו (פרק 5) | הודחו (פרק 5) | הודחו (פרק 5) | הודחו (פרק 5) |  |
| לירון ואדם | ללא הדחה | ללא הדחה | ללא הדחה | מועמדים להדחה | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) |  |
| לירן ואיליה | ללא הדחה | ללא הדחה | ללא הדחה | מועמדים להדחה | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) | הודחו (פרק 4) |  |
| מלאני ואיתי | ללא הדחה | ללא הדחה | ללא הדחה | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) | פרשו (פרק 3) |  |
| ליסה ועז | ללא הדחה | מועמדים להדחה | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) | הודחו (פרק 2) |  |
| קייסי וטל | ללא הדחה | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) | הודחו (פרק 1) |  |
עונה שנייה (2010)

העונה השנייה של התוכנית החלה ב-9 בנובמבר 2010, לאחר שההרשמה לה החלה עוד בינואר אותה שנה. מסע הפרסום לעונה זו החל כחודשיים טרם עלייתה לשידור. גמר העונה התקיים ב-15 במרץ 2011. לשלב הגמר עלו שלושה זוגות: ענבל משולמי וירון קפלן, אור שוחט ונלה גולדברג, אלכסיי (אלכס) מורוזוב וליטל סמדג'ה. משימת הגמר הראשונה הייתה משימת הדחה בה נשאלו הזוגות שאלות מתוך חומרי הלימוד של כל העונה כשהם תלויים על מנוף בגובה רב. הזוג שהפסיד במשימה והודח אוטומטית היו ענבל משולמי וירון קפלן. בין שני הזוגות שנותרו הכריעו הצופים באמצעות מסרונים.
עונה שנייה (2010) > משתתפי העונה השנייה

| יפה | חנון | הדחה |
| --- | --- | --- |
| ליטל סמדג'ה | אלכסיי (אלכס) מורוזוב | זוכי העונה השנייה |
| נלה גולדברג | אור שוחט | מקום שני |
| ענבל משולמי | ירון קפלן | מקום שלישי |
| סהר שורש | מאור ברברבאום | הדחה עשירית |
| לימור אסף | שגיא קירשמן | הדחה תשיעית |
| איב צור | גיא זורנזון | הדחה שמינית |
| חופית טייב | אלון ניסן - כהן | הדחה שביעית |
| כריסטין פרוקופייב | רם ליבר | הדחה רביעית |
| סיון בן זקן | גיא זורנזון | פרשו |
| נועה הלל | רוברט קרוגליאק | הדחה שלישית |
| קרן קבקוב | אלון בלומנטל | הדחה שנייה |
| תמר שריד | אלעד לרנר | הדחה ראשונה |
הזוג לימור אסף ושגיא קירשמן הודחו בהדחה החמישית וחזרו בגלגל ההצלה
הזוג סהר שורש ומאור ברברבאום הודחו בהדחה השישית וחזרו בגלגל ההצלה
היפה איב צור החליפה את סיון בן זקן שפרשה מהתוכנית
עונה שלישית (2012)

העונה השלישית של התוכנית עלתה לשידור ב-24 במאי 2012, לאחר שההרשמה לה החלה עוד בסוף שנת 2010.
שלב חצי הגמר של התוכנית נערך באנטליה, טורקיה וממנו עלו לשלב הגמר שלושה זוגות: מייקל עצור ושירלי ארנוביץ, דלית זריהן ושחר באומל, סיגל זיידמן ויבגני בולוטין. גמר העונה התקיים ב-13 בספטמבר 2012. בשונה מבעונות הקודמות, כל הבנים שלא הגיעו לשלב ה"מייקאובר" במהלך התוכנית, עברו שינוי מעין זה כחלק מתוכנית הגמר. לראשונה לא התקיימה הדחה בשלב הגמר ושלושת הזוגות עמדו להצבעת הקהל. מייקל ושירלי, שזכו במשימת הגמר, קיבלו 1,000 קולות באופן אוטומטי בנוסף להצבעת הקהל.
עונה שלישית (2012) > משתתפי העונה השלישית

| יפה | חנון | הדחה |
| --- | --- | --- |
| דלית זריהן | שחר באומל | זוכי העונה השלישית |
| מייקל עצור | שירלי ארנוביץ | מקום שני |
| סיגל זיידמן | יבגני בולוטין | מקום שלישי |
| משי ריטרבנד | אדי אלון | הדחה עשירית |
| שיר ישר | ראובן פלקוביץ' | הדחה שמינית |
| הודיה שפירא | אולג שכטר | הדחה שביעית |
| ג'ולי צ'יקו | דדי שי | הדחה שישית |
| מוריה אמר | נמרוד בן-יעקב | הדחה חמישית |
| סיוון יזדי | ויקטור צוויג | הדחה רביעית |
| נטלי אולייניק | שמעון טולץ | הדחה שלישית |
| מאי מלמד | אליאב מועלם | הדחה שנייה |
| דנית פוני | דניאל פלפל | הדחה ראשונה |
| דניאל יוסף | ויקטור צוויג | הודחו כשוויקטור היה צריך לבחור מי תהיה בת זוגו להמשך המשחק: סיוון או דניאל |
לראשונה בתולדות התכנית החנון, ויקטור צוויג, קיבל שתי יפות, סיוון יזדי ודניאל יוסף והיה צריך לבחור מי מבין שתיהן תהיה בת הזוג שלו
הזוג מייקל עצור ושירלי ארנוביץ היה לזוג הראשון בתולדות התכנית שהיה "זוג הפוך" - "יפֶה וחנונית"
הזוג סיגל זיידמן ויבגני בולוטין הודח בהדחה התשיעית וחזרו בגלגל ההצלה
עונה רביעית (2014)

שידור העונה הרביעית של התוכנית החל ב-23 בדצמבר 2013, לאחר שההרשמה לה נפתחה בינואר אותה השנה וצילומי התוכנית התקיימו בחודשי הקיץ. מנחה התוכנית בעונה זאת היה מיכאל הנגבי, אשר החליף את פיני טבגר.
שלב חצי-הגמר של העונה התקיים בבולגריה. לצורך ההגעה אליו, עברו חמשת הזוגות האחרונים תחרות ובה משימות בסגנון "המירוץ למיליון", כאשר הזוג האחרון שהגיע לנקודת הסיום, נותר בארץ והודח מהתוכנית.
תוכנית הגמר של עונה זו לא הועברה בשידור חי, אלא צולמה מראש והוכנו לה שלושה קטעי סיום אפשריים. בהתאם לתוצאות ספירת הצבעות הצופים, הוקרן לבסוף קטע הסיום הרלוונטי של התוכנית, בו הוכרזו קארין ואלעד כמנצחים. אף על פי שלאורך העונה צוין כי הזוג שיגיע למקום השני יזכה בטיסה לברצלונה, לא נגלתה במהלך תוכנית הגמר זהותו של זוג זה.
עונה רביעית (2014) > משתתפי העונה הרביעית (היפה והחנון בעיר הקודש ירושלים)

| יפה | חנון | הדחה |
| --- | --- | --- |
| קארין ביטון | אלעד אביטל | זוכי העונה הרביעית |
| התאומות הודיה ומירב מלול | שי קריינר | מקום שני |
| לין לב | אורי ברויר | מקום שלישי |
| קרן הרפז | אסף חסון | הדחה תשיעית |
| דבי מילר | חביאר סבלוף | הדחה שמינית |
| התאומות הודיה ומירב מלול | הו צ'או צ'ונג | פרשו |
| סתיו קצין | שי קריינר | הדחה שביעית |
| קטיה סמוילוב | טל רונדשטיין | הדחה שישית |
| אורנית גואטה | תום נוימן | הדחה רביעית |
| ז'אנה שיינקמן | בועז הברון | הדחה שלישית |
| הילה מפאנו | עדן זמיר | הדחה שנייה |
| התאומות הודיה ומירב מלול | איליה קורובקו | פרשו |
| חן שרון שמיל | ויטלי בורשטיין | הדחה ראשונה |
החנון תום נוימן הגיע עם אמו, ענת, שנטלה חלק עד הפרק הרביעי
איליה קורובקו היה בן זוגן של התאומות הודיה ומירב מלול פרש מהתוכנית מסיבות אישיות והוחלף על ידי הו צ'או צ'ונג שפרש גם הוא
הזוג קארין ביטון ואלעד אביטל הודח בהדחה החמישית אך חזר לאחר שקיבל גלגל הצלה
לאחר פרישתו של הו צ'או צ'ונג קיבלו התאומות מלול לבחור באחד מהחנונים המודחים שיחליף אותו בתור בן זוגן והן בחרו בשי קריינר
בגמר התכנית הוכרזו רק קארין ביטון ואלעד אביטל כזוכים במקום הראשון ולא פורסם מי הזוג שסיים במקום השני. לאחר כמה זמן פורסם בעמוד האינסטגרם של היפה והחנון שמירב, הודיה ושי זכו במקום השני בהצבעות.
סיום הפקת התוכנית

זמן קצר לאחר סיום העונה הרביעית הודיעה הנהלת ערוץ 10 כי לא תשדר עונה נוספת. הצעד נעשה כחלק מרפורמה של הערוץ שמטרתה הייתה להפחית בהפקות תוכניות בידור ופנאי ולעסוק יותר בתוכניות אקטואליה וחדשות.
הערות שוליים

↑  גבי בר-חיים, היפה והאופה, באתר ynet, 9 במאי 2017; במקור, מתוך המוסף "7 לילות" של ידיעות אחרונות
↑   אביעד גליקמן, אלי סניור וליאור ורוצלבסקי, אסון הבולען: בני הזוג שבבעלותם הבריכה נחקרו באזהרה, באתר חדשות 13, 21 ביולי 2022 - החל מהדקה ה-02:26
↑  אלכסנדר כץ, חנון הולך וחנון בא: פיני טבגר פרש מ'היפה והחנון', יוחלף ע"י מיכאל הנגבי, באתר אייס, 29 באפריל 2013
↑  פיני טבגר פורש מהנחיית "היפה והחנון", באתר nana10‏, 29 באפריל 2013
↑  רן בוקר, מסתמן: היפה והחנון תרד מערוץ 10, באתר ynet, 26 באוגוסט 2014
מתמודדי העונה השלישית - מתוך הפרק השלישי של העונה
(המתמודדים דניאל יוסף, דנית פוני, דניאל פלפל, מייקל עצור ושירלי ארנוביץ אינם בתמונה)
נתתי לה חיי

ערך זה עוסק בשיר של להקת כוורת. אם התכוונתם למחזמר מאת מאור זגורי, ראו .
"נתתי לה חיי" הוא שיר של להקת כוורת מאלבומה השני, "פוגי בפיתה", שייצג את מדינת ישראל באירוויזיון 1974.
מילות השיר

כמו רבים משיריה של להקת כוורת השיר הוא שיר הומוריסטי, ומתאר סיפור אהבה כושל בין גבר לאישה המגיע לשיאו בפזמון:
”נתתי לה חיי


ירדתי על ברכי


יאמינו לי כולם


למדתי מה זה סתם


ונעלבתי”
מאוחר יותר נטען כי למעשה מכיל השיר ביקורת פוליטית כנגד שלטונה של ראש הממשלה דאז גולדה מאיר ובעד הקמתה של מדינה פלסטינית, זאת על פי המילים:
”אחד אומר שנגמרים לו השמיים


כשיש מספיק אוויר למדינה או שתיים.


אולי בכל זאת נסתדר,


היא תרצה אז נתגבר,


היא מנעה כל גישה,


זה מה שקרה כש...”
סנדרסון עצמו הצדיק טענה זו והסביר כי אכן הייתה בשיר מחאה פוליטית, אך הציבור הישראלי של זמנו לא הבחין בה בשל דימוייה של כוורת כלהקה קלילה והומוריסטית.
כוורת באירוויזיון

להקת כוורת נבחרה על ידי רשות השידור לייצג את ישראל בתחרות האירוויזיון שנערכה בברייטון שבאנגליה לאור הצלחתה העצומה בקהל הישראלי עם תוכניתה הראשונה "סיפורי פוגי". זו הייתה הפעם השנייה שבה שלחה ישראל מספר נציגים לתחרות, שהתרחשה מספר חודשים לאחר מלחמת יום הכיפורים.
היות שתקנון התחרות התיר רק לשישה חברי להקה לעלות על הבמה, ואילו כוורת מנתה שבעה חברים, שימש הקלידן יוני רכטר כמנצח הלהקה. עיבוד השיר לתחרות נעשה על ידי נעם שריף. השיר עצמו הגיע למקום השביעי ואילו למקום הראשון הגיע שירה של להקת אבבא "Waterloo".
לאחר האירוויזיון הוציאה הלהקה לשוק האירופאי תקליטון שכלל תרגום של השיר לאנגלית תחת השם "She Looked Me in the Eye" וכן תרגום לשיר "המגפיים של ברוך" בשם "Morris and his Turtle".
לאחר האירוויזיון

במצעד הפזמונים העברי השנתי של קול ישראל באותה שנה הגיע השיר למקום הראשון ונבחר ל"שיר השנה", כשכוורת זוכה בתואר "להקת השנה" בשנה השנייה ברציפות. השיר הפך לאחד מלהיטיה הגדולים ביותר של הלהקה עד היום.
בסוף שנת 2011 הועלה בתיאטרון הבימה מחזמר, בבימויו של מאור זגורי, המבוסס על שיריו של סנדרסון, שנשא גם את שם השיר.
לאחר האירוויזיון > גרסאות כיסוי

לשיר בוצעו מספר גרסאות כיסוי. הגרסה הראשונה בוצעה על ידי עופר לוי ולאה לופטין בסגנון מזרחי. בקדם-האירוויזיון 2008 בוצע חידוש של השיר על ידי הזמר שי גבסו, תוך שילוב סגנונות שונים. שי להב ואורן ברזילי, חברי להקת מופע הארנבות של ד"ר קספר, ביצעו את השיר יחד עם שלישיית מה קשור. גרסת כיסוי נוספת בוצעה על ידי ארקדי דוכין.
השיר הצרפתי Le Service Militaire (השרות הצבאי), בביצועו של ז'ו דסאן משנת 1974, נכתב ללחן של "נתתי לה חיי".
גרסתה של שרית חדד

בשנת 2018, ביצעה שרית חדד את השיר לרגל ועדה מיוחדת של ynet וידיעות אחרונות לכבוד חגיגות ה-70 לישראל שנקראו "ישראל, סיפור הצלחה", את השיר ביצעה חדד על הבמה בבנייני האומה בירושלים, בסמוך להוצאתו כסינגל.
על בחירת השיר טענה חדד שכשפנו אליה עם הרעיון לבצע גרסת כיסוי לשיר ישראלי ידוע, היא חשבה שזה צריך להיות עם אחד משירי כוורת.
כלפי השיר בביצועה הופנו ביקורות מעורבות. בעוד שאפרים שמיר אמר עליו כי היא "הרסה את השיר", דני סנדרסון שהוא זה שכתב והלחין את השיר יצא להגנתה של חדד וטען שהביצוע "מדליק".
דבריו של שמיר, הביאו לתגובות רבות, בין היתר של שרת התרבות והספורט מירי רגב, שאמרה כי שמיר הוא: "גזעני ומביך", והוסיפה תשבחות על הביצוע של חדד. שמיר הגיב אל רגב כי היא "אישה חסרת תרבות, צעקנית, שקרנית".
גד קינר

| --- | --- |

 לידה:  26 ביוני 1947 (בן 77) תל אביב, פלשתינה (א"י) המנדט הבריטי 
 מדינה:  ישראל ישראל
 תקופת הפעילות:  מ-1965
 עיסוק:  שחקן, סופר, משורר
 nm5265590/ פרופיל ב-IMDb
 
גד קינר
גד קינר (קיסינגר) (נולד ב-26 ביוני 1947) הוא שחקן, מתרגם, סופר, משורר, דרמטורג ופרופסור בגמלאות בחוגים לתיאטרון באוניברסיטת תל אביב ובאוניברסיטה העברית.